**ПРАТЕНИЧКО ПРАШАЊЕ**

од пратеникот Томе Чинговски поставено на 77-та седница

на Собранието на Република Македонија одржана

на 5 ноември 2009 година

Пратеничкото прашање гласи:

Ќе го потсетиме премиерот уште еднаш на прашање кое колешката Роза Топузова-Каревска го постави - зошто не бевте на денот на ратификација на договорот за границата со Република Косово.

Значи, навистина едно многу битно прашање, јас не како пратеник, како граѓанин го поставувам, мислев да не го поставувам затоа што еднаш беше поставени и ќе се осеќав непријатни, меѓутоа се јавија доста граѓани кои велат инстистирајте на тој одговор. Ако е толку значајно тоа прашање претседателот на Владата ќе извадеше прст тука и ќе кажаше јавно, или ќе излезеше пред Владата, како што обично излегуате, со сите министри позади вас, и ќе ги образложевте сето тоа. Овој пат ве немаше. Овој пат бевте на саем. Дали саемот е побитен од она што беше тема на тој ден? Ако саемот ви е побитен со тоа кажувате колку го почитувате Собранието, колку ги почитувате овие институции, а и колку ги почитувате граѓаните на Република Македонија. значи, не може да биде еден саем побитен ако е така како што вие кажавте, многу битно прашање за Република Македонија.

Ако решивте битно прашање за Република Македонија вие ќе бевте прв тука, меѓутоа никаде ве немаше. Вие дававте изјави од секаде само не од местото каде што треба. Ова е местото каде што треба претседателот на Влада да го даде одговорот, како што впрочем ги давате и денеска. Меѓутоа денешниот одговор ви беше површен, дека сте имале заменик, претставник на Владата и дека тој ги дал тие одговори што треба вие да одговорите. зошто од Владата кога давате некои изјави, кога сите стојат позади вас, зошто тогаш не пуштите некој заменик или претставник од Владата. Или, тогаш се носат политички поени и треба да се направи. Па, за вакви стратешки прашања кои се од интерес на државата треба да бидете тука. Треба одговорите на прашањата кои ги поставуваат пратениците од опозицијата да имате храброст да ги одговорите, а не тоа е завршена работа, мнозинството во Собранието мора да го заврши тоа што вире го потпишавте и ноншалатно ќе се однесуваме било каде на територијата на Република Македонија. тоа не е начин на однесување на еден премиер.

Затоа граѓаните на Република Македонија и јас како пратеник, како граѓанин би ве запрашал дали е многу побитно да сте на саем тој ден или да сте овде да одговарате на прашањата на пратениците.